pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีเดินออกกำลังกายบริเวณถนนรอบทำเนียบ พร้อมกล่าวทักทายแม่ค้าและวินมอเตอร์ไซค์อย่างเป็นกันเอง
วันพฤหัสบดีที่ 26 เมษายน 2561
นายกรัฐมนตรีเดินออกกําลังกายบริเวณถนนรอบทําเนียบ พร้อมกล่าวทักทายแม่ค้าและวินมอเตอร์ไซค์อย่างเป็นกันเอง
นายกรัฐมนตรีเดินออกกําลังกายบริเวณถนนรอบทําเนียบ พร้อมกล่าวทักทายแม่ค้าและวินมอเตอร์ไซค์อย่างเป็นกันเอง
วันนี้ (25 เมษายน 2561) เวลา 15.30 น. พลเอก ประยุทธ์ จันทร์โอชา นายกรัฐมนตรี พร้อมด้วย พลเอก วิลาศ อรุณศรี เลขาธิการนายกรัฐมนตรี พร้อมคณะทํางานได้ลงมาเดินออกกําลังกายบริเวณโดยรอบนอกถนนข้างทําเนียบรัฐบาล โดยเริ่มเดินจากตึกไทยคู่ฟ้าไปยังอาคารศูนย์กีฬา สํานักเลขาธิการนายกรัฐมนตรี ทําเนียบรัฐบาล ทั้งนี้ นายกรัฐมนตรีและคณะได้แวะเข้าเยี่ยมชมการออกกําลังกายของเจ้าหน้าที่ และข้าราชการ ก่อนที่จะเดินออกไปทางประตู 5 ฝั่งตรงข้างกระทรวงศึกษาธิการ จากนั้น ได้เดินวนรอบใหญ่ฝั่งตรงข้ามสํานักงานสหประชาชาติ (ยูเอ็น) สะพานมัฆวานรังสรรค์ เลียบคลองผดุงกรุงเกษม ผ่านวัดโสมนัสฯ เลี้ยวซ้ายผ่านสะพานเทวกรรมเข้าสู่ถนนนครสวรรค์ ผ่านแยกสนามม้านางเลิ้ง กลับเข้าสู่ถนนพิษณุโลก
โอกาสนี้ นายกรัฐมนตรีพร้อมคณะได้กราบสักการะศาลกรมหลวงชุมพรเขตอุดมศักดิ์ แล้วเดินผ่านสะพานชมัยมรุเชษฐ เข้าสู่ประตู 2 แล้วเดินกลับขึ้นไปยังตึกไทยคู่ฟ้าทําเนียบรัฐบาล ซึ่งใช้เวลาประมาณ 30 นาที ในการออกเดินออกกําลังกายในครั้งนี้
ตลอดระยะเส้นทางการเดินออกกําลังกาย นายกรัฐมนตรีได้แวะทักทายบรรดาแม่ค้าอย่างเป็นกันเองว่าขายดีหรือไม่ รวมทั้งเมื่อผ่านวินมอเตอร์ไซค์รับจ้าง นายกรัฐมนตรีได้ทักทายสอบถามว่าเป็นอย่างไรบ้าง พร้อมชมผู้สื่อข่าวว่า “แข็งแรงมาก เดินกันไม่รู้จักเหนื่อยแต่เป็นผู้สื่อข่าวก็ต้อง อึดและ อดทน” และกล่าวยอมรับกับผู้สื่อข่าวว่า “ เหนื่อย แต่ก็ต้องอดทน เป็นนายกรัฐมนตรี ต้องอดทน”
---------------------------------------------------
รัฐบาลไทย-ข่าวทำเนียบรัฐบาล-พระองค์ภาฯ เสด็จเปิดศูนย์เรียนรู้เกษตรอุตสาหกรรมเรือนจำเขาพริก
วันจันทร์ที่ 18 มิถุนายน 2561
พระองค์ภาฯ เสด็จเปิดศูนย์เรียนรู้เกษตรอุตสาหกรรมเรือนจําเขาพริก
พระองค์ภาฯ เสด็จเปิดศูนย์เรียนรู้เกษตรอุตสาหกรรมเรือนจําเขาพริก
เมื่อวันที่ ๑๖ มิถุนายน ๒๕๖๑ เวลา ๑๓.๓๐ น. ณ ทัณฑสถานเกษตรอุตสาหกรรมเขาพริก อําเภอสีคิ้ว จังหวัดนครราชสีมา พระเจ้าหลานเธอ พระองค์เจ้าพัชรกิติยาภา เสด็จเป็นองค์ประธานเปิดศูนย์เรียนรู้ด้านเกษตรอุตสาหกรรมเรือนจําเขาพริก โดยมี พลเอก ไพบูลย์ คุ้มฉายา องคมนตรี พลอากาศเอก ประจินจั่นตอง รองนายกรัฐมนตรีและรัฐมนตรีว่าการกระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม พร้อมด้วยผู้บริหารกระทรวงยุติธรรม และผู้บริหารเครือเจริญโภคภัณฑ์ เฝ้ารับเสด็จ
ศูนย์เรียนรู้ด้านเกษตรอุตสาหกรรมเรือนจําเขาพริกถือเป็นศูนย์เรียนรู้แห่งแรกในประเทศไทยที่เป็นนวัตกรรมของความร่วมมือระหว่างภาครัฐและเอกชนบนรูปแบบ Social Enterprise โดยพระเจ้าหลานเธอฯ ได้มีพระดําริให้ผสมผสานระหว่างการเกษตรที่ทันสมัยแต่อยู่บนพื้นฐานของปรัชญาเศรษฐกิจพอเพียงเข้ามาเป็นแนวทางในการดําเนินงาน โดยมีวัตถุประสงค์ในการจัดทําโครงการศูนย์เรียนรู้ด้านเกษตรอุตสาหกรรมเรือนจําเขาพริก ดังนี้
๑. เพื่อสร้างศูนย์ฝึกอบรมด้านเกษตรอุตสาหกรรม สําหรับผู้ต้องขังที่ใกล้พ้นโทษ สามารถนําไปประกอบอาชีพในอนาคตได้
๒. เปิดให้ผู้สนใจทั่วไปทั้งคนไทยและชาวต่างชาติ เข้าเรียนรู้การทําเกษตรแบบ ๑.๐ ตามหลักปรัชญาเศรษฐกิจพอเพียง และการทําเกษตรอุตสาหกรรมแบบ ๔.๐ ที่ใช้เทคโนโลยีทันสมัย
นอกจากการเป็นศูนย์เรียนรู้ด้านเกษตรอุตสาหกรรมแล้ว ยังได้มีการพัฒนาพื้นที่ของเรือนจําให้เป็นพื้นที่เรียนรู้ในการน้อมนําปรัชญาเศรษฐกิจพอเพียงของพระบาทสมเด็จพระปรมินทรมหาภูมิพลอดุลยเดช มาปรับใช้ในเรือนจํา ซึ่งจะทําให้บุคคลและคณะที่มาศึกษาดูงานได้ศึกษารูปแบบของการเกษตรที่ทันสมัยมีการนําเทคโนโลยีมาปรับใช้เพื่อการเพิ่มผลผลิต และการเกษตรในรูปแบบของเศรษฐกิจพอเพียง
ที่สามารถนําไปปรับใช้ในครัวเรือนของตนเองได้ ซึ่งนับเป็นพระวิสัยทัศน์ในพระเจ้าหลานเธอ พระองค์เจ้าพัชรกิติยาภา ที่ได้ประทานคําแนะนําให้เกิดรูปแบบของการเกษตร ๒ แนวทางในพื้นที่เดียวกัน
รัฐบาลไทย-ข่าวทำเนียบรัฐบาล-วิธีดูแลบ้านให้สะอาด เพื่อป้องกันโควิด-19
วันพฤหัสบดีที่ 30 เมษายน 2563
วิธีดูแลบ้านให้สะอาด เพื่อป้องกันโควิด-19
มีอะไรให้ทําบ้างนะเพื่อป้องกันโควิด-19
ทําความสะอาดฆ่าเชื้อโรคบนพื้นผิวที่มีการสัมผัสเป็นประจํา เช่น ลูกบิดประตู สวิสต์ไฟ โต๊ะ
รัฐบาลไทย-ข่าวทำเนียบรัฐบาล-​โฆษกสธ. เตือนเล่นน้ำสงกรานต์ระวัง “โรคตาแดง” หากน้ำไม่สะอาดเข้าตาเสี่ยงตาบอด
วันเสาร์ที่ 15 เมษายน 2560
​โฆษกสธ. เตือนเล่นน้ําสงกรานต์ระวัง “โรคตาแดง” หากน้ําไม่สะอาดเข้าตาเสี่ยงตาบอด
โฆษกกระทรวงสาธารณสุข เตือนประชาชนเลี่ยงนําน้ําที่ไม่สะอาด มาเล่นในช่วงเทศกาลสงกรานต์ เพราะอาจทําให้เป็นโรคตาแดงได้ และไม่ควรสาดหรือฉีดน้ําเข้าดวงตาโดยตรงอาจทําให้ตาเกิดอักเสบหรืออันตรายถึงขั้นตาบอดได้แนะสวมแว่นตาที่มีที่ครอบบริเวณตา ป้องกันไม่ให้น้ําเข้าตา
โฆษกกระทรวงสาธารณสุข เตือนประชาชนเลี่ยงนําน้ําที่ไม่สะอาด มาเล่นในช่วงเทศกาลสงกรานต์ เพราะอาจทําให้เป็นโรคตาแดงได้ และไม่ควรสาดหรือฉีดน้ําเข้าดวงตาโดยตรงอาจทําให้ตาเกิดอักเสบหรืออันตรายถึงขั้นตาบอดได้แนะสวมแว่นตาที่มีที่ครอบบริเวณตา ป้องกันไม่ให้น้ําเข้าตาได้โดยตรง เผยครึ่งปีนี้พบผู้ป่วยถึง 28,124 ราย
วันนี้( 15 เมษายน 2560) นายแพทย์เกียรติภูมิ วงศ์รจิต รองปลัดกระทรวงสาธารณสุขและโฆษกกระทรวงสาธารณสุข กล่าวว่า โรคยอดฮิตที่มากับการสาดน้ําสงกรานต์คือ โรคตาแดง ที่เกิดจากสิ่งสกปรกเข้าตา โดยเฉพาะน้ําสกปรกที่ไม่ทราบแหล่งที่มาของน้ํา เตือนประชาชนให้ระมัดระวังหลีกเลี่ยงการนําน้ําที่ไม่สะอาด หรือน้ําที่มีขุ่นโคลนมาเล่นสาดน้ําในช่วงเทศกาลสงกรานต์ เพราะอาจทําให้เป็นโรคผิวหนัง หรือติดเชื้อโรคตาแดงได้ ที่สําคัญไม่ควรสาดหรือฉีดน้ําเข้าดวงตาโดยตรงเนื่องจากจะทําให้ตาเกิดอักเสบหรืออันตรายถึงขั้นตาบอดได้
จากข้อมูลสํานักระบาดวิทยา กรมควบคุมโรค ตั้งแต่วันที่ 1 มกราคม – 3 เมษายน 2560 ทั่วประเทศพบผู้ป่วยโรคตาแดง 28,124 ราย จาก 77 จังหวัด และคาดว่ามีแนวโน้มเพิ่มขึ้นเรื่อยๆหลังหมดเทศกาลสงกรานต์ ภาคตะวันออกเฉียงเหนือมีอัตราผู้ป่วยสูงสุด โดย 5 จังหวัดที่มีอัตราป่วยต่อแสนคนสูงสุด ได้แก่ อุบลราชธานี แม่ฮ่องสอน ศรีสะเกษ เชียงราย และลําปาง ผู้ป่วยสามารถพบได้ทุกกลุ่มอายุ ในจํานวนนี้พบมากในกลุ่มอายุ 25-34 ปี 854
สําหรับหลักการปฏิบัติในการเล่นสงกรานต์ควรเป็นน้ําสะอาด เช่น น้ําประปา น้ําบาดาล และไม่ควรใช้น้ําสกปรก เช่น น้ําในลําคลอง น้ําเย็น น้ําแข็ง น้ําผสมเม็ดแมงลัก หรือผสมสีย้อมผ้าอย่างเด็ดขาด เนื่องจากน้ําดังกล่าวจะมีสิ่งปนเปื้อน เช่น เชื้อแบคทีเรีย และพยาธิ รวมถึงสารพิษจากสารเคมี อีกทั้งการใช้ปืนฉีดน้ํา ที่มีแรงดันสูง นับว่ามีอันตรายมาก เนื่องจากแรงดันน้ําจะเป็นอันตรายต่ออวัยวะที่บอบบาง เช่น ตา ทําให้เกิดอันตราย แก้วตาดําทะลุ เลือดออกช่องม่านตาดํา ทําให้ตามัว และอาจตาบอดได้
นายแพทย์เกียรติภูมิกล่าวต่อว่า ผู้ที่ต้องระมัดระวังเป็นพิเศษ เช่น ผู้ที่ใส่บิ๊กอายส์ คอนแทคเลนส์ ผู้ป่วยที่เคยผ่าตัดต้อกระจก ผู้ที่เป็นต้อหิน เยื่อบุตาขาวอักเสบ จะเกิดปัญหาได้ง่ายกว่าคนทั่วไป หากจะเล่นน้ําสงกรานต์ คนที่ใส่บิ๊กอายส์ หรือคอนแทคเลนส์ ควรถอดออกก่อน เพื่อป้องกันเชื้อที่อยู่ในน้ําเข้าตา หรือปัญหาตาแห้ง จากการถูกแสงแดดเป็นเวลานานจะมีผลทําให้เกิดการระคายเคืองทําให้กระจกตาเป็นแผล และอักเสบได้ ในกรณีผู้มีปัญหาทางสายตา หากหลีกเลี่ยงการเล่นสงกรานต์ไม่ได้ ควรสวมใส่แว่นตาชนิดที่มีที่ครอบบริเวณตา แว่นบังลม แว่นที่ใช้ว่ายน้ํา เป็นต้น ซึ่งจะป้องกันไม่ให้น้ําเข้าตาได้โดยตรง
ทั้งนี้ ขณะเล่นน้ําสงกรานต์ หากน้ําไม่สะอาดเข้าตาควรรีบล้างด้วยน้ําสะอาดทันที หากมีสิ่งแปลกปลอมเข้าตาห้ามขยี้ ลืมตาในน้ําและกลอกตาไปมาเพื่อให้สิ่งแปลกปลอมหลุดออก และควรรีบพาไปพบแพทย์ เพื่อรับการรักษาอย่างทันท่วงที และหลังเล่นน้ําสงกรานต์ หากมีอาการผิดปกติที่ดวงตาใน 1-3 วัน เช่น ระคายเคือง ตาแดง ตามัว ตาแห้ง ควรรีบพบจักษุแพทย์เพื่อให้การรักษา
รัฐบาลไทย-ข่าวทำเนียบรัฐบาล-นายกฯ เตรียมรับประธานาธิบดีเกาหลีใต้เจรจาขยายต่อยอดความร่วมมือเศรษฐกิจ
วันเสาร์ที่ 31 สิงหาคม 2562
นายกฯ เตรียมรับประธานาธิบดีเกาหลีใต้เจรจาขยายต่อยอดความร่วมมือเศรษฐกิจ
นายกฯ เตรียมรับประธานาธิบดีเกาหลีใต้เจรจาขยายต่อยอดความร่วมมือเศรษฐกิจ
ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่าพลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหมยินดี และพร้อมให้การต้อนรับเพื่อกระชับความสัมพันธ์ และขยายความร่วมมือระหว่างไทยและเกาหลี ทั้งในระดับทวิภาคี และพหุภาคี ในโอกาสที่ นายมุน แช อิน ประธานาธิบดีแห่งสาธารณรัฐเกาหลี และนางคิม จอง ซุก ภริยา มีกําหนดการเดินทางเยือนประเทศไทยอย่างเป็นทางการในฐานะแขกของรัฐบาล ระหว่างวันที่ 1-3 กันยายน 2562 และจะเข้าร่วมกําหนดการที่เป็นทางการที่ทําเนียบรัฐบาลในวันจันทร์ที่ 2 กันยายน 2562 อาทิ พิธีตรวจแถวกองทหารเกียรติยศ การหารือข้อราชการ พิธีลงนามข้อตกลงความร่วมมือ การแถลงข่าวร่วม และงานเลี้ยงอาหารกลางวัน
การเยือนครั้งนี้เป็นการเยือนไทยอย่างเป็นทางการครั้งแรกนับตั้งแต่นายมุนฯ ได้รับตําแหน่งประธานาธิบดีเกาหลีใต้ และถือเป็นการเยือนไทยของประธานาธิบดีเกาหลีใต้ในรอบเจ็ดปี โดยฝ่ายเกาหลีใต้ต้องการกระชับความเป็นหุ้นส่วนเชิงยุทธศาสตร์กับไทย และดําเนินตามนโยบายมุ่งใต้ใหม่ (New Southern Policy-NSP) ส่งเสริมปฏิสัมพันธ์กับประเทศสมาชิกอาเซียนรายประเทศ และความร่วมมือระหว่างเกาหลีใต้กับอาเซียนในฐานะที่ไทยเป็นประธานอาเซียน
เกาหลีใต้เป็นหนึ่งในประเทศหุ้นส่วนทางยุทธศาสตร์ที่มีความสําคัญรอบด้านกับไทย เป็นประเทศคู่ค้า คู่ลงทุนสําคัญ มีนัยสําคัญต่อกันด้านการท่องเที่ยว และมีความสัมพันธ์ที่แน่นแฟ้นในระดับประชาชน นอกจากนี้ เกาหลีใต้ยังมีบทบาทสําคัญในภูมิภาคเอเชียตะวันออก และพยายามเสริมสร้างบทบาทในเวทีระหว่างประเทศอย่างต่อเนื่อง
อย่างไรก็ดี การเดินทางเยือนไทยของประธานาธิบดีเกาหลีใต้ครั้งนี้ จะเป็นโอกาสดีสําหรับทั้งสองประเทศในการเปิดศักราชความร่วมมือหุ้นส่วนเชิงยุทธศาสตร์ไทย-เกาหลีใต้เพื่อเชื่อมโยงนโยบาย NSP ของเกาหลีใต้ และนโยบายไทยแลนด์ 4.0 ของไทย ต่อยอดจากพื้นฐานของความสัมพันธ์อันดีระหว่างกันและพัฒนาความร่วมมือให้มีผลเป็นรูปธรรมทั้งในกรอบทวิภาคี อนุภูมิภาคและภูมิภาค ทั้งนี้ จะมีการลงนามในความตกลง และบันทึกความเข้าใจที่ผู้นําทั้งสองประเทศจะเป็นสักขีพยานทั้งสิ้น 6 ฉบับ โดยประธานาธิบดีให้ความสําคัญกับการเดินทางเยือนไทยครั้งนี้ โดยคณะเดินทางประกอบด้วย นักธุรกิจระดับสูงกว่า 100 บริษัทชั้นนํา ผู้บริหารหน่วยงานภาครัฐ และสื่อมวลชนเกาหลี
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2561 ระหว่างวันที่ 25 - 31 พฤษภาคม 2561
วันศุกร์ที่ 1 มิถุนายน 2561
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2561 ระหว่างวันที่ 25 - 31 พฤษภาคม 2561
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
นายกฤษฎา จีนะวิจารณะ อธิบดีกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศ พร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
จากผลการตรวจค้นและจับกุมผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 โดยผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2561 (ระหว่างวันที่ 25 - 31 พฤษภาคม 2561) พบว่ามีการกระทําผิด จํานวน 372 คดี คิดเป็นเงินค่าปรับ 6.02 ล้านบาท โดยแยกเป็นคดีสุรา จํานวน 164 คดี คิดเป็นเงินค่าปรับ 1.31 ล้านบาท คดียาสูบ จํานวน 107 คดี คิดเป็นเงินค่าปรับ 1.57 ล้านบาท คดีไพ่ จํานวน 9 คดี คิดเป็นเงินค่าปรับ 0.11 ล้านบาท น้ํามันและผลิตภัณฑ์น้ํามัน จํานวน 65 คดี คิดเป็นเงินค่าปรับ 2.24 ล้านบาท น้ําหอม จํานวน 1 คดี คิดเป็นค่าปรับ 0.003 ล้านบาท รถจักรยานยนต์ จํานวน 11 คดี คิดเป็นเงินค่าปรับ จํานวน 0.26 ล้านบาท และสินค้าอื่น ๆ จํานวน 15 คดี รวมเป็นเงินค่าปรับ 0.52 ล้านบาท โดยมีของกลางแยกเป็นน้ําสุรา จํานวน 502.330 ลิตร ยาสูบ จํานวน 18,144 ซอง ไพ่ จํานวน 682 สํารับ น้ํามันและผลิตภัณฑ์น้ํามัน จํานวน 52,413 ลิตร
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th หรือแจ้งที่ตู้ ป.ณ. 10 เขตดุสิต กรุงเทพมหานคร 10300 ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต โทร/โทรสาร 0 2241 4778
รัฐบาลไทย-ข่าวทำเนียบรัฐบาล-สธ.-กทม. เยี่ยมตลาดเยาวราช แนะเลือกอาหารเจถูกหลักโภชนาการ ไม่เพิ่มน้ำหนัก
วันศุกร์ที่ 27 กันยายน 2562
สธ.-กทม. เยี่ยมตลาดเยาวราช แนะเลือกอาหารเจถูกหลักโภชนาการ ไม่เพิ่มน้ําหนัก
รองนายกรัฐมนตรีและรัฐมนตรีว่าการกระทรวงสาธารณสุข พร้อมผู้ว่าราชการกรุงเทพมหานคร เยี่ยมตลาดเยาวราช “กินเจปีนี้ เลือกซื้ออาหารถูกหลักโภชนาการ ไม่เพิ่มน้ําหนัก สุขภาพดี” แนะโหลด  “เมนูเจทําเองได้ง่ายนิดเดียว”
รองนายกรัฐมนตรีและรัฐมนตรีว่าการกระทรวงสาธารณสุข พร้อมผู้ว่าราชการกรุงเทพมหานคร เยี่ยมตลาดเยาวราช “กินเจปีนี้ เลือกซื้ออาหารถูกหลักโภชนาการ ไม่เพิ่มน้ําหนัก สุขภาพดี” แนะโหลด“เมนูเจทําเองได้ง่ายนิดเดียว”
วันนี้ (27 กันยายน 2562) ณ ถนนเยาวราช เขตสัมพันธวงศ์ กรุงเทพมหานคร นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย พล.ต.ท.โสภณ พิสุทธิวงษ์ รองผู้ว่าราชการกรุงเทพมหานคร นายแพทย์สุขุม กาญจนพิมาย ปลัดกระทรวงสาธารณสุข และแพทย์หญิงพรรณพิมล วิปุลากร อธิบดีกรมอนามัย ร่วมรณรงค์กิจกรรม “กินเจ สุขภาพดี” ที่ถนนเยาวราช เป็นเวลา 10 วัน ระหว่างวันที่ 28 กันยายน – 7 ตุลาคม 2562
นายอนุทินกล่าวว่า อาหารเจสามารถหาซื้อได้ง่าย ทั้งห้างสรรพสินค้า ร้านสะดวกซื้อ ร้านค้าทั่วไป หรือแม้แต่ร้านค้าออนไลน์ มีหลายรูปแบบ หลายผลิตภัณฑ์ ส่วนใหญ่มักมีส่วนประกอบของแป้ง ไขมัน น้ําตาลและโซเดียมสูง ขอให้ประชาชนเลือกซื้ออาหารและวัตถุดิบที่จะนํามาประกอบอาหาร ถูกหลักอนามัย ตามหลักโภชนาการ และลดอาหารหวาน มัน เค็ม เพื่อไม่เพิ่มน้ําหนัก มีสุขภาพที่ดี และในช่วง 10 วันกินเจ ที่งดกินเนื้อสัตว์อาจขาดโปรตีนและธาตุเหล็ก ควรเลือกทานอาหารที่มีโปรตีนทดแทนเนื้อสัตว์ เช่น ถั่ว ผลิตภัณฑ์จากถั่วต่างๆ โปรตีนเกษตร เต้าหู้ ผักใบเขียวซึ่งมีธาตุเหล็กสูง ผลไม้และผักหลากหลายสี เพื่อให้ได้วิตามินและแร่ธาตุเพียงพอตามที่ร่างกายต้องการ
ด้านนายแพทย์สุขุม กล่าวว่า สําหรับผักผลไม้ ควรเลือกใช้ผักปลอดสารพิษที่มีการรับรองโดยหน่วยงานภาครัฐจากแหล่งผลิต โดยใน 1 วัน ควรกินผักผลไม้ให้ได้ 400 กรัมหรือ 6 ทัพพีขึ้นไป และต้องล้างให้สะอาดทุกครั้ง ลดสารเคมีตกค้างหรือการปนเปื้อนของเชื้อจุลินทรีย์ก่อโรค สามารถทําได้หลายวิธีเช่นล้างด้วยน้ําไหล โดยแช่ในน้ํา 15 นาที จากนั้นเปิดน้ําไหลถูไปมาประมาณ 2 นาที ลดสารพิษตกค้างได้ร้อยละ 25 - 63 หรือใช้น้ําส้มสายชู 5 เปอร์เซ็นต์ 1 ช้อนโต๊ะผสมน้ํา 4 ลิตร แช่นาน 15 นาที แล้วล้างด้วยน้ําสะอาด ลดสารพิษตกค้างได้ร้อยละ 60 - 84 หรือใช้เบคกิ้งโซดา(ผงฟู) 1⁄2 ช้อนโต๊ะผสมน้ํา 10 ลิตร แช่ทิ้งไว้ 15 นาที แล้วล้างด้วยน้ําสะอาด ลดสารเคมีตกค้างได้ร้อยละ 90 – 95
นอกจากนี้ควรระวังจะกินแป้ง และน้ําตาลมากเกินไป เพราะอาหารเจหลายชนิดมีส่วนประกอบของแป้งและน้ําตาล เช่น ผัดหมี่ต่างๆ ซาลาเปา เผือกทอด มันทอด เครื่องดื่มที่มีรสหวาน แนะเลือกข้าวกล้อง ข้าวซ้อมมือ เนื่องจากมีคุณค่าทางโภชนาการสูงกว่าข้าวขาว ระวังเรื่องการกินของแห้งหรือของหมักดอง เช่น เต้าหู้ยี้ เต้าเจี้ยว ต้มเค็ม ผักแห้ง ผักดอง รวมทั้งอาหารกระป๋องและอาหารสําเร็จรูป เนื่องจากอาจทําให้ได้รับโซเดียมมากเกินไป ทั้งนี้ประชาชนสามารถทําเมนูเจได้ด้วยตนเอง โดยลองทําตามหนังสือ เมนูคู่ครัว อาหารเจสู่สุขภาพ ของกรมอนามัย “เมนูเจทําเองได้ง่ายนิดเดียว”สามารถดาวน์โหลดได้ที่nutrition.anamai.moph.go.th/images/files/PDF%20เมนูคู่ครัวอาหารเจเพื่อสุขภาพ.pdf
รัฐบาลไทย-ข่าวทำเนียบรัฐบาล-สำนักงานสลากมอบเงินสนับสนุนให้กับโรงพยาบาลและหน่วยงาน เพื่อใช้ในการรักษาผู้ป่วยโรค COVID-19
วันอังคารที่ 31 มีนาคม 2563
สํานักงานสลากมอบเงินสนับสนุนให้กับโรงพยาบาลและหน่วยงาน เพื่อใช้ในการรักษาผู้ป่วยโรค COVID-19
สํานักงานสลากกินแบ่งรัฐบาลมอบเงินสนันสนุนให้กับมูลนิธิรามาธิบดี จํานวนเงิน 1,000,000 บาท เพื่อใช้ในการจัดซื้อเครื่องมือแพทย์ อุปกรณ์ทางการแพทย์ และกระบวนการที่เกี่ยวข้องในการรักษาผู้ป่วยโรค COVID-19
วันนี้ (31 มีนาคม 2563) เวลา 14.00 น. ที่โรงพยาบาลรามาธิบดี นายพชร อนันตศิลป์ อธิบดีกรมสรรพสามิต ในฐานะประธานกรรมการสลากกินแบ่งรัฐบาล พร้อมด้วย พันตํารวจเอกบุญส่ง จันทรีศรี ผู้อํานวยการสํานักงานสลากกินแบ่งรัฐบาล เดินทางไปมอบเงินสนันสนุนให้กับมูลนิธิรามาธิบดี จํานวนเงิน 1,000,000 บาท เพื่อใช้ในการจัดซื้อเครื่องมือแพทย์ อุปกรณ์ทางการแพทย์ และกระบวนการที่เกี่ยวข้องในการรักษาผู้ป่วยโรค COVID-19 โดยมี ศ.นพ.ปิยะมิตร ศรีธรา คณบดีคณะแพทยศาสตร์โรงพยาบาลรามาธิบดี เป็นผู้รับมอบ นอกจากนี้สํานักงานฯ ยังได้สนับสนุนโรงพยาบาลและหน่วยงานที่ให้บริการรักษาผู้ป่วยโรค COVID-19 อีก 4 แห่งประกอบด้วย ศิริราชมูลนิธิ โรงพยาบาลจุฬาลงกรณ์สภากาชาดไทย มูลนิธิโรงพยาบาลราชวิถีและสถาบันบําราศนราดูร แห่งละ 1,000,000 บาท รวมเป็นเงิน 5,000,000 บาท
ทั้งนี้ สํานักงานสลากกินแบ่งรัฐบาลขอขอบคุณบุคลากรทางการแพทย์ทุกท่านที่ได้เสียสละ ทําหน้าที่อย่างสุดความสามารถในการดูแลรักษาผู้ป่วย และขอส่งกําลังใจถึงผู้ป่วยและประชาชนคนไทยทุกคน ดูแลสุขภาพให้ปลอดภัย เพื่อก้าวผ่านวิกฤตครั้งนี้ไปด้วยกัน
รัฐบาลไทย-ข่าวทำเนียบรัฐบาล-รมว. ก.วิทย์ เร่งผลักดัน วิทยาศาสตร์ เทคโนโลยี และนวัตกรรม สร้าง EECi สู่อุตสาหกรรมยกระดับและพัฒนาเศรษฐกิจตอบโจทย์ไทยแลนด์ 4.0
วันจันทร์ที่ 6 กุมภาพันธ์ 2560
รมว. ก.วิทย์ เร่งผลักดัน วิทยาศาสตร์ เทคโนโลยี และนวัตกรรม สร้าง EECi สู่อุตสาหกรรมยกระดับและพัฒนาเศรษฐกิจตอบโจทย์ไทยแลนด์ 4.0
รมว. ก.วิทย์ เร่งผลักดัน วิทยาศาสตร์ เทคโนโลยี และนวัตกรรม สร้าง EECi สู่อุตสาหกรรมยกระดับและพัฒนาเศรษฐกิจตอบโจทย์ไทยแลนด์ 4.0
25-28 มกราคม 2560 ณ สหพันธ์สาธารณรัฐเยอรมนี : ดร. อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี (วท.) นําคณะผู้บริหาร และเครือข่าย เพื่อประชุมหารือการสร้างความร่วมมือด้านวิทยาศาสตร์ เทคโนโลยี และนวัตกรรม (วทน.) และเยี่ยมชมศูนย์เทคโนโลยี ณ ประเทศสหพันธ์สาธารณรัฐเยอรมนี ระหว่างวันที่ 25 – 28 มกราคม 2560 เพื่อศึกษาแนวทางการดําเนินงานและพัฒนาความร่วมมือด้าน วทน. ระหว่างไทยกับสหพันธ์สาธารณรัฐเยอรมนี โดยเฉพาะประเด็นอุตสาหกรรม 4.0 และผลักดันการสร้างพื้นที่นวัตกรรม (Area of Innovation) เพื่อสนับสนุนนโยบายไทยแลนด์ 4.0
ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี กล่าวว่า การขับเคลื่อนประเทศไทยให้ก้าวสู่ไทยแลนด์ 4.0 นั้น มุ่งเน้นการประยุกต์ใช้องค์ความรู้ด้านวิทยาศาสตร์ เทคโนโลยี และนวัตกรรม (วทน.) ต่อยอดให้เป็นพลังในการขับเคลื่อนทั้งภาคธุรกิจ อุตสาหกรรม การศึกษา และสังคม เพื่อพัฒนาประเทศให้หลุดพ้นจากกับดักประเทศรายได้ปานกลาง ประเด็นสําคัญในการมาประชุมหารือครั้งนี้เพื่อสร้างความร่วมมือด้าน วทน. โดยในการพัฒนาเขตนวัตกรรมระเบียงเศรษฐกิจภาคตะวันออก(Eastern Economic Corridor of innovation: EECi) ซึ่งเป็นกลไกสําคัญในการยกระดับและพัฒนาระเบียงเศรษฐกิจภาคตะวันออกให้เป็นพื้นที่เศรษฐกิจใหม่ด้วยเทคโนโลยีและนวัตกรรม ทั้งยังส่งเสริมให้เกิดการวิจัยและพัฒนาเทคโนโลยีและนวัตกรรมขั้นสูงในพื้นที่ โดยมีระบบนิเวศนวัตกรรมที่เหมาะสม เพื่อให้เกิดการทําวิจัยพัฒนาและสร้างนวัตกรรมร่วมกันระหว่างภาครัฐ เอกชน มหาวิทยาลัย รวมถึงชุมชน เพื่อนําไปสู่การยกระดับคุณภาพชีวิตของประชาชนในพื้นที่ ด้วยเทคโนโลยีและนวัตกรรม ตลอดจนทําให้เกิดการพัฒนาที่ยั่งยืนต่อไปในอนาคต
รัฐบาลไทย-ข่าวทำเนียบรัฐบาล-กระทรวงยุติธรรม  ประชุมชี้แจงแกนนำระดับตำบล เน้นสร้างความเข้มแข็งของหมู่บ้าน/ชุมชน ในพื้นที่จังหวัดนครสวรรค์
วันอังคารที่ 28 มกราคม 2563
กระทรวงยุติธรรม  ประชุมชี้แจงแกนนําระดับตําบล เน้นสร้างความเข้มแข็งของหมู่บ้าน/ชุมชน ในพื้นที่จังหวัดนครสวรรค์
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานเปิดการประชุมชี้แจงแกนนําระดับตําบล พื้นที่จังหวัดนครสวรรค์ ภายใต้โครงการสร้างพื้นที่ปลอดภัยในหมู่บ้าน/ชุมชน จังหวัดตาก สุโขทัย พิษณุโลก พิจิตร และนครสวรรค์
ในวันอาทิตย์ที่ ๒๖ มกราคม ๒๕๖๓ เวลา ๑๒.๓๐ น. ณ มหาวิทยาลัยเจ้าพระยา อําเภอเมือง จังหวัดนครสวรรค์ นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานเปิดการประชุมชี้แจงแกนนําระดับตําบล พื้นที่จังหวัดนครสวรรค์ ภายใต้โครงการสร้างพื้นที่ปลอดภัยในหมู่บ้าน/ชุมชน จังหวัดตาก สุโขทัย พิษณุโลก พิจิตร และนครสวรรค์ โดยมีนายอรรถพร สิงหวิชัย ผู้ว่าราชการจังหวัดนครสวรรค์ นายนิยม เติมศรีสุข เลขาธิการคณะกรรมการป้องกันและปราบปรามยาเสพติด นายวิตถวัลย์ สุนทรขจิต อธิบดีกรมคุมประพฤติ พร้อมด้วยหัวหน้าส่วนราชการในจังหวัดนครสวรรค์ สมาชิกสภาผู้แทนราษฎ จังหวัดพิจิตร สุโขทัย พิษณุโลก ตาก นครสวรรค์ หน่วยงานในสังกัดกระทรวงยุติธรรมในจังหวัดนครสวรรค์ แกนนําหมู่บ้าน/ประชาชน จังหวัดนครสวรรค์ จํานวน ๑๒๙ หมู่บ้าน/ชุมชน จํานวน ๑,๓๕๐ คน เพื่อให้เกิดแนวทางป้องกันและเฝ้าระวังยาเสพติด โดยกระบวนการสร้างการมีส่วนร่วมของภาคประชาชน และส่งเสริมให้เกิดการสร้างพื้นที่ปลอดภัยในหมู่บ้าน/ชุมชน
โอกาสนี้ รัฐมนตรีว่าการกระทรวงยุติธรรม ได้เน้นย้ําว่า รัฐบาลให้ความสําคัญกับการแก้ไขปัญหายาเสพติด โดยให้มีการกําหนดแนวทางการดําเนินการป้องกันและปราบปรามยาเสพติด ตามนโยบายเร่งด่วนของรัฐบาล ปี ๒๕๖๓ โดยมุ่งเน้นในการเสริมสร้างพื้นที่ปลอดภัย ซึ่งพื้นที่จังหวัดนครสวรรค์ เป็นพื้นที่ขนส่งและลําเลียงยาเสพติดมาจากทางชายแดนภาคเหนือ และจุดนี้มีการจับกุมยาเสพติดได้จํานวนมาก จึงต้องมาสร้างโครงการเพื่อเรียนรู้ให้กับประชาชนทุกชุมชน/หมู่บ้าน เรามีแผนปฏิบัติการ ๓ ด้าน ทั้งการปราบปราม การป้องกันและการฟื้นฟู โดยเน้นการสร้างความเข็มแข็งของหมู่บ้าน/ชุมชน โดยการสร้างแนวป้องกันยาเสพติดในพื้นที่ ใช้หมู่บ้าน/ชุมชน เป็นฐานในการทํางาน ภายใต้แนวคิดพื้นที่ปลอดภัย ด้วยกระบวนการในการมีส่วนร่วมของผู้นํา และคนในหมู่บ้าน/ชุมชน การคิดวิเคราะห์ และดําเนินการป้องกันและเฝ้าระวังปัญหายาเสพติดจากหมู่บ้าน/ชุมชน นั้น ๆ พร้อมทั้งการหนุนเสริมบางประการของหน่วยงานภายนอก อาทิ ภาคราชการ เครือข่ายภาคประชาชน จะทําให้เกิดความยั่งยืนและต่อเนื่อง เน้นกระบวนการมีส่วนร่วม ดึงพลังชุมชนให้เข้ามามีบทบาทในการป้องกันและแก้ไขปัญหายาเสพติด และมีความเชื่อมั่นว่าท่านทั้งหลายจะร่วมมือกันทําประโยชน์เพื่อหมู่บ้าน/ชุมชนในการช่วยกันป้องกันเฝ้าระวังภัยจากยาเสพติดในพื้นที่ให้หมดไปจากสังคม ซึ่งตนมั่นใจว่าโครงการนี้จะเป็นจุดเริ่มต้นที่ทําให้ประเทศไทยปลอดจากยาเสพติดได้
จากนั้น รัฐมนตรีว่าการกระทรวงยุติธรรมได้ร่วมเป็นสักขีพยานในพิธีมอบเงินสนับสนุนการดําเนินงานป้องกันและเฝ้าระวังปัญหายาเสพติดให้กับเครือข่ายด้านการป้องกันและแก้ไขปัญหายาเสพติดระดับตําบล จํานวน ๑๒๙ แห่ง และเยี่ยมชมนิทรรศการของหน่วยงานในสังกัดกระทรวงยุติธรรมพื้นที่จังหวัดนครสวรรค์ ตามแนวทางชุมชนเข้มแข็ง ยุติธรรมสร้างสุข
รัฐบาลไทย-ข่าวทำเนียบรัฐบาล-นายกฯ สั่งการทุกหน่วยสำรวจความแข็งแรงของอ่างเก็บน้ำ พร้อมแจ้งประชาชนทราบเป็นระยะ ย้ำรัฐบาลห่วงใยผู้ประสบภัยเร่งออกมาตรการช่วยเหลืออย่างต่อเนื่อง
วันพฤหัสบดีที่ 3 สิงหาคม 2560
นายกฯ สั่งการทุกหน่วยสํารวจความแข็งแรงของอ่างเก็บน้ํา พร้อมแจ้งประชาชนทราบเป็นระยะ ย้ํารัฐบาลห่วงใยผู้ประสบภัยเร่งออกมาตรการช่วยเหลืออย่างต่อเนื่อง
นายกฯ สั่งการทุกหน่วยสํารวจความแข็งแรงของอ่างเก็บน้ํา พร้อมแจ้งประชาชนทราบเป็นระยะ ย้ํารัฐบาลห่วงใยผู้ประสบภัยเร่งออกมาตรการช่วยเหลืออย่างต่อเนื่อง
วันที่ 3 สิงหาคม 2560 พลเอก ประยุทธ์ จันทร์โอชา นายกรัฐมนตรี สั่งการให้กรมชลประทาน จังหวัด องค์กรปกครองส่วนท้องถิ่น และหน่วยงานอื่นที่เกี่ยวข้อง สํารวจความแข็งแรงของเขื่อน อ่างเก็บน้ํา ฝาย และพนังกั้นน้ํา ในความรับผิดชอบ หากพบว่าชํารุดให้เร่งดําเนินการซ่อมแซมให้อยู่ในสภาพที่เหมาะสมและใช้งานได้ในทันที โดยเฉพาะในระยะนี้ที่มีฝนตกค่อนข้างมาก
“นายกฯ ขอให้ทุกหน่วยออกสํารวจและบันทึกผลการตรวจสอบทุก 24 ช.ม. และแจ้งข้อมูลให้ประชาชนในพื้นที่ทราบเป็นระยะ พร้อมกับข้อมูลระดับน้ํา เพื่อให้ทุกคนเกิดความมั่นใจและเตรียมพร้อมรองรับสถานการณ์ได้อย่างทันท่วงที รวมทั้งขอความร่วมมือพี่น้องประชาชนให้ช่วยกันเฝ้าระวัง สังเกต และแจ้งข้อมูลแก่เจ้าหน้าที่ด้วยเช่นเดียวกัน เพราะเมื่อมีปริมาณฝนตกมากอาจทําให้น้ําล้นคันกันน้ําได้”
นอกจากนี้ นายกรัฐมนตรียังได้กล่าวถึงการเปิดรับบริจาคเงินช่วยเหลือผู้ประสบภัยจากพี่น้องประชาชน ว่า รัฐบาลทําหน้าที่เป็นสื่อกลางให้ผู้ที่อยากช่วยเหลือเพื่อนมนุษย์ที่ได้รับความเดือดร้อนได้มีช่องทางในการบริจาคเงินและส่งต่อไปยังผู้ประสบภัย ขณะเดียวกันแต่ละจังหวัดก็สามารถใช้งบประมาณป้องกันและบรรเทาสาธารณภัยของตนเองได้เช่นเดียวกัน ส่วนงบกลางนั้นจะใช้ในกรณีที่งบปกติมีไม่เพียงพอ
“นายกฯ ห่วงใยพี่น้องผู้ประสบภัยทุกพื้นที่ โดยนอกจากการให้ความช่วยเหลือประชาชนแบบเฉพาะหน้าแล้ว รัฐบาลยังได้ออกมาตรการต่าง ๆ เพื่อบรรเทาความเดือดร้อนของประชาชน เช่น มาตรการภาษีเพื่อช่วยเหลือและฟื้นฟูผู้ได้รับผลกระทบจากอุทกภัย โครงการสินเชื่อฟื้นฟู SMEs จากอุทกภัยและภัยพิบัติ มาตรการลดหย่อนภาษี 1.5 เท่า เพื่อส่งเสริมการบริจาคช่วยเหลือผู้ประสบอุทกภัย รวมทั้งช่วยเหลือเยียวตามหลักเกณฑ์ของทางราชการที่ครอบคลุมในหลายด้าน ทั้งการจ่ายเงินชดเชยแก่ญาติผู้เสียชีวิต ซ่อมแซมอาคารบ้านเรือนที่เสียหาย หรือฟื้นฟูพื้นที่การเกษตรที่ประสบภัย เป็นต้น”
------------------------
รัฐบาลไทย-ข่าวทำเนียบรัฐบาล-นายกรัฐมนตรี มีแนวคิดปฏิรูประบบการทำงานของตำรวจ
วันพุธที่ 1 กุมภาพันธ์ 2560
นายกรัฐมนตรี มีแนวคิดปฏิรูประบบการทํางานของตํารวจ
นายกรัฐมนตรี มีแนวคิดปฏิรูประบบการทํางานของตํารวจ เพื่อให้เกิดประสิทธิผลและเกิดความเข้าใจในสังคม แนะการสร้างไว้เนื้อเชื่อใจระหว่างตํารวจและประชาชน เป็นหนทางที่ดีที่สุด ในการปฏิรูปสํานักงานตํารวจแห่งชาติ
วันนี้ (30 มกราคม 2560) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอกประยุทธ์ จันทร์โอชา นายกรัฐมนตรี ให้สัมภาษณ์สื่อมวลชนภายหลังการประชุมคณะรัฐมนตรี เกี่ยวกับแนวทางการปฏิรูปข้าราชการตํารวจว่า ควรมีการปฏิรูปด้วยการแก้ไขปัญหาที่สังคมให้ความสนใจ อาทิ ปัญหาการซื้อขายตําแหน่ง ระบบการอุปถัมภ์ รวมไปถึงการรับสินบน เป็นต้น ทั้งนี้เพื่อทําให้เกิดการไว้เนื้อเชื่อใจระหว่างเจ้าหน้าที่รัฐกับประชาชน อย่างไรก็ตาม ประชาชนก็ต้องเข้าใจด้วยว่าทุกหน่วยงาน จะมีบุคลากรทั้งที่เป็นคนดี และเป็นคนไม่ดี อยู่รวมกัน ซึ่งจะต้องแก้ปัญหาโดยการสร้างกลไก หรือโครงสร้างภายใน เพื่อยกระดับให้มีจํานวนคนดีมากกว่าคนไม่ดี แต่ทั้งนี้ก็จะมีการหารือกับฝ่ายความมั่นคง เพื่อให้เกิดการบูรณาการอย่างมีประสิทธิผล
--- -- -- -- -- -- -- -- -- -- -- -- -- -- -
กลุ่มประชาสัมพันธ์และเผยแพร่
สํานักโฆษก